Празник на детето
Дете! Ти имаш вече "ден", "седмица"– 
според обичая на ново време…
И не една заклета яловица
ще ти напише оди и поеми.

И не един непобедим ергенин
ще те прослави в някоя газета, – 
човек би рекъл: ако беше женен,
би народил до петдесет парчета.

Но ти недей, недей ги слуша, мило,
че днес към тебе всеки се пригажда.
Не питай старо – казват, – а патило:
детенце, по-добре недей се ражда!

 Източник

 Димитър Подвързачов: Лирика

Стихотворения